
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Yn y traethawd hwn, bwriedir trafod yr ymyrraeth ‘therapi Lego’ er mwyn datblygu sgiliau cymdeithasol disgybl sydd ar y sbectrwm awtistiaeth. Trafodir pwrpas yr ymyrraeth hon, a sut bydd yr ymyrraeth yn sicrhau cynnydd o fewn sgiliau cymdeithasol y disgybl. Yna, trafodir y manteision a’r anfanteision sydd yn gysylltiedig â’r ymyrraeth, ac yn olaf, goblygiadau’r ymyrraeth ar gyfer dysgu ac addysgu’r disgybl hwn.
Y disgybl a chanolbwyntir ar yw bachgen 9 mlwydd oedd sydd ym mlwyddyn pedwar mewn ysgol brif ffrwd, gyda lefel datblygiad isel iawn. Mae’r disgybl hwn yn blentyn sydd ar y sbectrwm awtistiaeth, ac felly diffinnir NFER (2018) y disgybl fel dysgwr bregus. Mae’r disgybl yn cael trafferth yn cymdeithasu â disgyblion arall yn y dosbarth, ac yn gweld hi’n anodd cyfrannu at drafodaethau yn y dosbarth. Mae’r disgybl methu eistedd ar y carped gyda’r disgyblion eraill wrth i dasg cael ei esbonio, ac yn eistedd yn y ‘cornel pum munud o lonydd’ yn lle. Yn yr un modd, mae’r disgybl methu eistedd wrth ddesg i wneud ei gwaith, ac mae gwell ganddo eistedd ar ei phen ei hun mewn ardal wahanol o’r dosbarth i wneud y gwaith. Er hyn, mae’n methu canolbwyntio am fwy na tua phum munud. Mae’r disgybl yn cael trafferth darllen ac ysgrifennu, ond mae’n wrth ei fodd wrth wneud tasgau ymarferol. Mae’r disgybl yn hoffi creu storïau ei hun ar lafar ac yn defnyddio llawer o’i dychymyg. Hefyd, mae gan y disgybl patrymau ymddygiad cyfyngedig, ailadroddus ac ystrydebol, sydd yn effeithio ar ei gallu i wneud tasgau.
Penderfynwyd dewis ymyrraeth ‘therapi Lego’ gan ei fod yn rhaglen datblygiad cymdeithasol sydd yn defnyddio Lego er mwyn datblygu sgiliau cymdeithasol a chyfathrebu disgyblion sydd ar y sbectrwm awtistiaeth neu sydd ag unrhyw anawsterau cymdeithasol arall (raisingchildren.net, 2018). Maent yn defnyddio Lego i ddysgu sgiliau angenrheidiol i ddisgyblion, megis cymryd tro, rhannu, gwrando, cyfathrebu, gweithio fel tîm, datrys problemau a rhannu sylw (raisingchildren.net, 2018). Mae’r sgiliau yma’n hanfodol i’r disgybl er mwyn sicrhau eu bod yn gwneud cynnydd o fewn ei addysg.
Er bod yr ymyrraeth yma wedi cael ei ddewis ar gyfer y disgybl penodol yma, byddaf yn cynnwys disgyblion eraill yn y sesiynau therapi Lego. Byddaf yn ceisio cynnwys disgyblion cyfarwydd i’r disgbl o dan sylw,  gan sicrhau bod y plant yn gyfarwydd ac yn gyfforddus gyda’i gilydd. Bydd gan y disgyblion anghenion tebyg i’r disgybl o dan sylw, er mwyn sicrhau datblygiad a chynnydd mewn sgiliau cymdeithasol yn blant awtistig a phlant sydd yn ddiffyg y sgiliau yma ar draws yr ysgol. 
Diffinir ‘Autism Speaks’ (2020) awtistiaeth fel ‘a broad range of conditions characterized by challenges with social skills, repetitive behaviours, speech and nonverbal communication.’ Nodir Ryder (2020, t.9) bod disgyblion awtistig yn cael trafferth wrth ryngweithio’n gymdeithasol, a rhestrir esiamplau sy’n cynnwys ‘diffyg empathi’, ‘diffyg cyswllt llygad’, ‘yn dawedog’, ‘ar eu pennau eu hunain’, ‘methu deall safbwynt eraill’, a ‘methu dilyn rheolau rhyngweithio’. Yn ogystal â hyn, rhestrir Ryder (2020, t.12) sut mae awtistiaeth yn effeithio ar ddysgu. Maent yn effeithio ‘ffocws y disgybl’, ‘cydweithrediad ag eraill’, ‘dealltwriaeth o syniadau haniaethol’, ‘deall cysyniadau amser a threfn digwyddiadau’, a ‘dynwarediad, megis synau, ystumiau a sgiliau echddygol bras neu fanwl’.
Fel y nodir, diffinnir y ‘National Foundation for Educational Research’ (2018) bod dysgwyr ag anghenion dysgu ychwanegol yn ddysgwyr bregus. Atgyfnerthir hyn gan Estyn (2018) yn yr adroddiad ‘The impact of the Learning and Skills Measure on vulnerable learners’ gan nodi ‘the term ‘vulnerable learners’ means learners with special educational needs (SEN), learners eligible for free schools meals (eFSM), looked after children (LAC), and learners educated other than at school (EOTAS) including in pupil referral units (PRUs).’
Wrth ymchwilio i ddysgwyr bregus, sylweddolwyd fod yna wahanol fathau o fod yn fregus, yn cynnwys yn gorfforol, emosiynol, economaidd ac agwedd (Ryder, 2020). Yn berthnasol i’r disgybl o dan sylw, canolbwyntir ar ddysgwr bregus yn emosiynol 
Nodir Ryder (2020) bod yna sawl her wrth gefnogi dysgwyr bregus, sef cael y ‘mynediad cywir i’r cwricwlwm’, ‘cyfranogiad’, ‘canlyniadau addysgol’, ‘dysgu a chynnydd’, ‘ymrwymiad’, ‘rheolaeth bersonol (yn hir dymor ac yn byr dymor)’, a hefyd ‘mynediad i ac addasu i wahanol amgylcheddau cymhelliant’. Wrth ystyried yr holl ffactorau yma, rhaid sicrhau eu bod yn cael eu goresgyn er mwyn sicrhau cynnydd a datblygiad addysgol y dysgwr. Yn yr un modd, awgrymir Ryder, (2020) ein bod gallu cefnogi’r dysgwyr bregus yma trwy ‘adeiladu gwydnwch’, ‘sicrhau ein bod yn cael mynediad i’r cwricwlwm addas’, ‘addasu’r deilliannau dysgu ac arddulliau addysgu yn benodol i’r dysgwr’, a ‘sicrhau bod lles y disgybl yn cael ei blaenoriaethu’.
Er mwyn sicrhau cynnydd y disgybl, canolbwyntir yn bennaf ar sut mae’r disgybl yn datblygu’n gymdeithasol. Diffinir ‘SCAN of Northen Virginia’ (2020) mai datblygiad cymdeithasol yw’r proses lle mae’r disgybl yn dysgu i gymdeithasu ag eraill. Wrth i’r disgybl datblygu a chanfod hunaniaeth ei hun yn y gymuned, maent yn datblygu’r sgiliau i gyfathrebu ag unigolion gwanhaol a deall eu gweithredoedd. Mae datblygiad cymdeithasol mwyafrif o’r amser yn cyfeirio at sut mae plentyn yn creu perthnasoedd a sut mae’r plentyn yn delio â gwrthdaro gyda’i chyfoedion.
Pwysleisir y wefan hon pwysigrwydd datblygiad cymdeithasol gan nodi ‘social development can actually impact many of the other forms of development a child experiences. A child’s ability to interact in a healthy way with the people around her can impact everything from learning new words as a toddler, to being able to resist peer pressure as a high school student, to successfully navigating the challenges of adulthood’ (SCAN of Northen Virginia, 2020). Rhestrir y wefan gall datblygiad cymdeithasol iachus datblygu sgiliau iaith, datblygu hunan fri, cryfhau sgiliau dysgu, creu agwedd bositif, a datrys croestyniadau.
Rhydd Vygotsky (1933) pwysigrwydd cydweithrediad a sgiliau cymdeithasu wrth iddo nodi ‘Social interaction is the origin and engine of learning’, sydd yn awgrymu ei fod yn arwyddocaol yn nhermau datblygiad dysgwyr. Yn ychwanegol, cyflëir hyn wrth i Vygotsky (1933) ddweud ‘knowledge is the product of the interaction between an individual and the environment, understanding such as something social and cultural, not just physical’ (Ryder, 2020).
Honna Bronfenbrenner bod dysgu’n weithgaredd cymdeithasol yn ei ddamcaniaeth ‘systemau ecolegol’. Mae’r damcaniaeth hwn yn esbonio sut mae rhinweddau plant a’r amgylchedd y maen nhw ynddynt yn dylanwadu sut maen nhw’n tyfu ac yn datblygu. Mae’r damcaniaeth hwn hefyd yn pwysleisio pwysigrwydd astudio plant mewn amrywiaeth o amgylcheddau gwahanol, sef y systemau ecolegol, er mwyn deall eu datblygiad yn fwy. Yn ôl damcaniaeth Bronfenbrenner, mae plant yn cael eu rhwydo mew amrywiaeth o ecosystemau gwahanol, yn amrywio o’r cartref, i system yn fwy sef yn yr ysgol, a’r system fwyaf sef y gymdeithas a diwylliant. Mae’r holl systemau amrywiol yma’n effeithio ar ddatblygiad y plentyn mewn gwahanol ffyrdd (The Psychology Notes Head Quarters, 2020).
Cafodd y rhaglen ymyrraeth strwythuredig ‘therapi Lego’ ei datblygu yn yr unfed ar hugain ganrif gan Dan LeGoff yn seiliedig ar y cysyniadau seicolegol  sy’n sail i ‘therapi chwarae’. Sylweddolodd LeGoff bod gan blant awtistig mwy o ddiddordeb i ryngweithio gyda’i gilydd wrth chwarae gyda Lego. Trefnodd LeGoff grwpiau i blant awtistaidd i ddysgu sgiliau cymdeithasol wrth chwarae Lego gyda’i gilydd (raisingchildren.net, 2018). Nodir y wefan hon bod sesiynau therapi Lego fel arfer yn cymryd lle tua un waith yr wythnos am un i ddwy awr ac yn cael eu rhedeg gan hwyluswr hyfforddedig. Ym mhob sesiwn, mae’r disgyblion yn cydweithio i greu model wrth ddilyn cyfarwyddiadau. Mae gan bob plentyn rôl, sydd yn cynnwys peiriannydd sydd yn rhoi’r cyfarwyddiadau, y cyflenwr sydd a’r brics, yr adeiladwr, a’r cyfarwyddwr sydd yn sicrhau bod pawb yn cydweithio. Mae’r plant yn cymryd tro gyda’r rolau yma, ac yn creu’r model gyda’i gilydd. Dengys y clip fideo ‘Lego based therapy for autism’ (Creatovators, 2017) enghraifft o sesiwn therapi Lego yn cymryd lle. Mae’r oedolyn sydd yn rhedeg y sesiwn yn esbonio’r dasg yn glir i’r disgyblion, ac yn adolygu rheolau’r sesiwn cyn cychwyn. Yna, mae’n esbonio bwriad y sesiwn ac yn esbonio’r rolau sydd gan y disgyblion. Wrth ddilyn y strwythur yma pob sesiwn, maent yn sicrhau cysondeb i’r disgyblion, ac yn sicrhau bod y disgyblion yn sicr o beth mae rhaid iddyn nhw wneud.
Ysgrifennodd Claire Brodie a Vicky Mather, athrawon arbenigol yn Ddwyrain Sussex, adroddiad o eu defnydd o therapi Lego gyda grŵp o ddisgyblion awtistig mewn ffurf clwb yn yr ysgol. Canolbwyntir ar sut roedd y therapi Lego yn datblygu sgiliau a’r strategaethau oedd yn cael ei defnyddio. Darganfyddir y ddau sawl ffactor am lwyddiant yr ymyrraeth yn eu clwb Lego. Nodir bod Lego yn ddyfais effeithiol ac mae adeiladu fel tîm yn rhoi ffocws cyfrannol i’r disgyblion ac yn hybu cyfathrebu positif. Hefyd, dywed bod yr amgylchedd naturiol gyda chymorth o oedolion yn lle dysgu uniongyrchol, yn gyfunol a chysondeb y sesiynau, yn darparu amgylchedd llac, diogel, sydd yn hybu datblygiad sgiliau iaith y disgyblion (Brodie & Mather, 2017). Er hyn, nodir Brodie a Mather yn yr adroddiad, er mwyn i’r ffactorau yma bod yn arwyddocaol, roedd rhaid i’r disgyblion datblygu iaith gyfrannol yn benodol i’r dasg. Heb y gweithgareddau a’r gemau cafodd eu creu er mwyn datblygu’r eirfa benodol, roedd y disgyblion methu cyfathrebu wrth wneud y dasg.
Er mwyn cynnal sesiynau therapi Lego, rhaid i’r ysgol cael hyfforddiant penodol. Wrth ymchwilio i hyn, gwelwyd bod y wefan ‘Bricks for Autism’ yn rhedeg cwrs hyfforddiant i weithwyr proffesiynol. Bydd yr aelodau o staff penodol yna’n cynnal y sesiynau therapi Lego gyda’r disgyblion penodol. Menter gymdeithasol yw ‘Bricks for Autism’ sydd yn bwriadu cefnogi plant sydd ag anawsterau dysgu a chyfathrebu trwy therapi Lego. Wrth helpu plant awtistig datblygu sgiliau hanfodol, maent hefyd yn codi arian tuag at ymchwil anghenreidiol (Autsim Trust Research, dim dyddiad). Wrth gynnal y sesiynau, pwysig bydd sicrhau cynhwysiad a mewnbwn rhieni'r disgyblion yma gan ofyn i’r rhieni i gofnodi unrhyw arsylwadau o newid agwedd ac ymddygiad yn gymdeithasol.
Penderfynais ddewis y dull yma gan ei fod yn gwella sgiliau cymdeithasol y disgyblion. Yn ychwanegol, wrth ddatblygu sgiliau cymdeithasol y disgyblion, maent yn hefyd datblygu eu sgiliau iaith gan eu bod yn defnyddio iaith benodol, er enghraifft cwestiynu, awgrymu a rhoi cyfarwyddiadau, er mwyn cydweithio i greu’r model. Nodir Ryder (2020, t.10) bod gan blant awtistig diffyg sgiliau iaith a chyfathrebu, megis ‘diffyg datblygiad iaith’, ‘cymryd popeth yn llythrennol’, ‘anhawster wrth ddefnyddio’r llais’, ‘ecolalia’ ac ‘anhawster gyda chyfathrebu di-eiriau’. Felly, wrth gynnal y sesiynau yma’n gyson, mae yna gyfle i ddatblygu’r ardaloedd yma. Cysylltir hyn gydag enghraifft Brodie a Mather o ddefnyddio therapi Lego yn eu hysgol.
Gellir dadlau bod yr oedolyn sydd yn cymryd y sesiynau therapi Lego yn sgaffaldio dysgu’r disgyblion. Nodir Saul McLeod bod Jerome Bruner a Lev Vygotsky, damcaniaethwyr adeileddol cymdeithasol, yn cytuno dylai oedolion chwarae rôl sylweddol wrth gynorthwyo addysg disgyblion, yn enwedig o fewn amgylcheddau cymdeithasol (2019). Felly, mae’n bwysig bod yr oedolyn sydd yn rhedeg y sesiynau yma’n cael yr hyfforddiant cywir er mwyn gallu sgaffaldio datblygiad cymdeithasol y dysgwyr trwy therapi Lego mewn modd effeithiol.  Gwelir Vygotsky yr oedolyn yma’r ‘person arall mwy gwybodus’, sydd yn cysylltu â’r damcaniaeth o’r ‘Parth Datblygiad Procsimol’. Diffinnir Vygotksy hyn fel “the distance between the actual development level as determined by independent problem solving and the level of potential development as determined through problem solving under adult guidance or in collaboration with more capable peer” (1978, t. 86). Nodir mai’r syniad yw bod unigolion yn dysgu gorau wrth gydweithio, ac wrth gydweithio a pherson mwy gwybodus, mae dysgwyr yn dysgu sgiliau a chysyniadau newydd.
Cysylltir yr ymyrraeth yma gyda damcaniaeth Lev Vygotsky o chwarae cydweithredol, sef pan mae plant yn ymuno a’i gilydd er mwyn cwblhau gweithgaredd gan ddefnyddio eu sgiliau cymdeithasol (Saul McLeod, 2018). 
[bookmark: cysill]Penderfynais ddewis yr ymyrraeth hon ar ôl arsylwi sesiwn therapi Lego gyda grŵp o ddisgyblion cyfnod allweddol dau yn fy ysgol profiad addysgu proffesiynol eleni. Roedd y grŵp yn cynnwys un disgybl gyda phroblemau ymddygiad, un disgybl gyda ADHD, a dau ddisgybl ar y sbectrwm awtistiaeth. Roedd yr oedolyn ag oedd yn rhedeg y sesiwn yn cymryd nodiadau yn ystod y sesiynau, ac yna, pan oedd y disgyblion yn mynd nôl i’w ddosbarthiadau, roedd athrawon y dosbarth yn gwneud nodiadau ar sut oedd y disgybl yn datblygu yn yr agwedd benodol. Roedd un o’r disgyblion ag oedd yn mynychu’r sesiynnau therapi Lego yn fy nosbarth yn ystod yr ail gyfnod. Roedd gan y disgybl yma diffyg sgiliau cymdeithasol a phroblemau ymddygiad. Felly, er mwyn tracio cynnydd y disgybl, roedd yr athrawes dosbarth yn ysgrifennu nodiadau’n ddyddiol ar sut roedd y disgybl yn ymddwyn yn gymdeithasol yn y dosbarth. Roedd y nodiadau yn cynnwys os oedd y disgybl yn ateb cwestiynau ar y carped, neu’n ateb y gofrestr, ac os oed y disgybl yn cwblhau tasgau neu drafodaethau gyda grŵp neu bartner.
Ar ôl cael y cyfle i arsylwi’r ymyrraeth hwn yn ystod fy mhrofiad addysgu proffesiynol eleni, penderfynaf mai fel hyn byddaf yn tracio cynnydd y disgybl dan sylw yn y traethawd hwn. Byddaf yn creu tabl cynnydd ar gyfer y disgybl, a bydd hwn yn cael ei adolygu’n wythnosol, gan gynnwys cydlynydd anghenion dysgu ychwanegol yr ysgol yn y sylwadau. Byddaf hefyd yn cael trafodaethau cyson gyda’r disgybl er mwyn cael ei farn ar yr ymyrraeth, ac i weld os mae’r disgybl yn gweld cynnydd yn sgiliau cymdeithasol ei hun. Mae hyn yn sicrhau bod yna bwyslais ar lais y plenty trwy gydol ei addysg.
Cysylltir datblygiad sgiliau cymdeithasol plant gyda’r cwricwlwm newydd i Gymru 2022. Yn y cwricwlwm newydd, canolbwyntir ar bedwar diben i ddysgwyr sef ‘ddysgwyr uchelgeisiol, galluog sy'n barod i ddysgu gydol eu bywydau; cyfranwyr mentrus, creadigol sy’n barod i chwarae rhan lawn mewn bywyd a gwaith; dinasyddion egwyddorol, gwybodus yng Nghymru a’r byd; ac unigolion iach, hyderus sy'n barod i fyw bywyd cyflawn fel aelodau gwerthfawr o gymdeithas’ (Llywodraeth Cymru, 2020). Mae pob un o’r ddibenion yma’n canolbwyntio ar gynnydd a datblygiad plant mewn pob agwedd o fywyd.
Pwysleisir y ddogfen yma pwysigrwydd meithrin ystod o sgiliau gwahanol yn addysg dysgwyr, a nodir ‘wrth i ddysgwyr wneud cynnydd maen nhw’n cymhwyso sgiliau presennol mewn ffyrdd mwy caboledig, a byddan nhw’n cael cyfleoedd i feithrin sgiliau newydd, mwy penodol a mwy soffistigedig’ (Llywodraeth Cymru, 2020).
Trafodir y ddogfen ‘Cymorth i blant a phobl ifanc sydd ag Anhwylder Sbectrwm Awtistig (ASD) mewn lleoliadau addysgol’ gan Lywodraeth Cymru (2019) therapi Lego, ‘gan ddefnyddio Lego fel modd o annog cyfathrebu. Sonnir y ddogfen am ‘ymyriadau seiliedig ar chwarae’, a nodir ‘fel y’u disgrifir gan Bond et al. (2016) a’u diffinnir gan Wong et al. (2013), yw’r rheini sy’n defnyddio teganau neu ddeunyddiau hamdden i gefnogi dysgu. Dywed ‘mae’r grwpiau chwarae wedi’u strwythuro fel arfer yn cynnwys cyfoedion sy’n gallu gweithredu fel modelau rôl, a gweithgareddau neu themâu sy’n annog chwarae rhyngweithiol, wedi’i gefnogi gan dechnegau cyfarwyddyd (er enghraifft, esbonio neu arddangos, weithiau’n cynnwys modelau, gwrthrychau, lluniau, offer ac ati) gan athrawon ac oedolion eraill ar ffurf ‘sgaffaldiau dysgu’ (torri dysgu yn ddarnau llai a darparu cefnogaeth ar gyfer y dysgu hwnnw). Gwelir cyfeiriad at y ddogfen yma yn y Cwricwlwm Newydd i Gymru 2022. Ym mhellach, cyfeirir y cwricwlwm 2022 at y ‘Deddf Anghenion Dysgu Ychwanegol a’r Tribiwnlys Addysg (Cymru) 2018’, sydd yn ‘creu fframwaith deddfwriaethol i wella'r broses o gynllunio a chyflawni darpariaeth ddysgu ychwanegol, drwy ddull sy'n canolbwyntio ar yr unigolyn i ganfod anghenion yn gynnar, rhoi cymorth a monitro effeithiol ar waith, ac addasu ymyriadau i sicrhau eu bod yn cyflawni'r deilliannau a ddymunir’ (Llywodraeth Cymru, 2020). Pwysleisir ‘bydd y fframwaith cyfreithiol a sefydlir gan y Ddeddf hon yn chwarae rhan hanfodol wrth alluogi'r cwricwlwm i ddarparu ysgolion cryf a chynhwysol sydd wedi ymrwymo i ragoriaeth, tegwch a lles’, sydd yn sicrhau addysg gyfartal i’r dysgwyr anghenion dysgu ychwanegol. Pwysig yw sicrhau dilyniant a chynnydd o fewn addysg plentyn sydd ag anghenion dysgu ychwanegol, a nodir y cwricwlwm newydd yma ‘bydd dysgwyr ag anghenion dysgu ychwanegol (ADY) yn gwneud cynnydd ar raddfa a fydd yn unigryw i'r dysgwr, ac mae'n bosibl na fydd hyn yn cyd-fynd â'r cam cynnydd sydd i fod tua dwy i dair blynedd. Dylai cyflymder y cynnydd gael ei werthuso gan y gweithwyr proffesiynol sy'n gweithio gyda dysgwyr ag ADY’ (Llywodraeth Cymru, 2020). 
Honna Donaldson (2017) yn ei adroddiad ‘Dyfodol Llwyddiannus’, dylai pob disgybl cael yr un mynediad i’r cwricwlwm, yn cynnwys plant ag anghenion dysgu ychwanegol. Pwysleisir hyn gan nodi ‘gellir cymhwyso’r pedwar diben cwricwlwm a ddisgrifiwyd i bob plentyn a pherson ifanc. Yn yr un modd, dylai’r Camau Cynnydd a’r Deilliannau Cyflawniad fod yn berthnasol i bob plentyn a pherson ifanc, gan greu cyfleoedd iddynt elwa ar brofiadau amrywiol iawn.’
Cysylltir hyn ag adroddiad Estyn ‘Sicrhau cymorth effeithiol i ddysgwyr sy’n agored i niwed’ (2018) gan drafod enghraifft o arfer dda yn Ysgol Gynradd Penllwyn. Trafodir Estyn sut mae’r ysgol yma’n “defnyddio ystod o strategaethau sydd wedi’u llunio’n benodol i fodloni anghenion nodweddiadol dysgwyr sydd dan anfantais. Mae’r ysgol wedi lleihau’r rhwystrau rhag dysgu a gwella deilliannau i bob plentyn trwy lunio system olrhain sy’n asesu lles, presenoldeb, gallu academaidd disgwyliedig, ymddygiad a chyfranogiad dysgwyr mewn gweithgareddau allgyrsiol er mwyn monitro eu hanghenion.” Gan wneud hyn, mae’r ysgol yn sicrhau bod pob disgybl yn cael yr un addysg a phob disgybl, sydd yn cynnwys sicrhau eu datblygiad cymdeithasol.
Cytuna Llywodraeth Cymru gyda’r hyn a phwysleisia Donaldson ac Estyn. Yn y ddogfen ‘Cynnwys a Chynorthwyo Disgyblion’ (2016), sonia Llywodraeth Cymru am bwysigrwydd cynhwysiad pob disgybl o fewn addysg. Yn gyntaf, diffinnir cynhwysiant fel ‘proses sy’n rhoi i bob disgybl gyfleoedd cyffredin mewn ffyrdd sy’n berthnasol i’w hanghenion, ac sy’n sicrhau eu bod yn perthyn yn llawn i’r gymuned ysgol’. Nodir hefyd ‘gyda’r hyfforddiant, y strategaethau a’r gefnogaeth iawn, gall bron pob plentyn a pherson ifanc sydd angen cymorth ychwanegol gael ei gynnwys yn llwyddiannus mewn addysg brif ffrwd’. Mae hyn yn berthnasol i’r disgybl o dan sylw yn y traethawd hwn wrth gynnal sesiynau therapi Lego iddo er mwyn datblygu ei sgiliau cymdeithasol personol.
Mae’r ‘Deddf Llesiant Cenedlaethau’r Dyfodol Cymru (2015) ‘yn ymwneud â gwella llesiant cymdeithasol, economaidd, amgylcheddol a diwylliannol Cymru’ (t.3). Nodir mai ‘datblygiad cynaliadwy’ yw hyn sydd yn ‘anelu at gyrraedd y nodau llesiant’ a thrafodir yn y ddogfen. Cysylltir hyn, yn enwedig y nod llesiant sef ‘Cymru gydnerth’, a damcaniaeth Bronfenbrenner o sicrhau bod disgyblion yn cael profiad o addysg mewn amgylcheddau gwahanol, ac yn medru addasu i’r newid.
Gan edrych ar enghraifft o arfer dda o ‘Cefnogi grwpiau o ddisgyblion agored i niwed’ gan Estyn (2013), gwelir sut mae’r ysgol yn “cynnwys rhieni yn dysgu eu plant a meithrin partneriaethau y mae rhieni’n ymddiried ynddynt ac yn eu gwerthfawrogi rhwng y cartref a’r ysgol”. Mae’r ysgol yn cynnal nifer o ddigwyddiadau, megis ‘Nosweithiau Agored’ a ‘Diwrnod Dewch a Rhiant i’r Ysgol’, a nodir hefyd ‘gall rhieni gymryd rhan mewn gweithgareddau dysgu teuluol yn ystod y gwyliau hanner tymor. Mae’r ysgol hefyd yn cynnig ‘Cyfweliadau Teuluol’ i bob disgybl a’u rhieni ym Mlwyddyn 7, Blwyddyn 10 a Blwyddyn 11. Mae’r cyfweliadau hyn yn canolbwyntio ar gynnydd disgyblion unigol ac maent yn ffordd ddefnyddiol o gasglu adborth gan rieni am waith a bywyd yr ysgol’ (Estyn, 2013).
Cyflwyna Brodie a Mather (2017) rhestr o ganlyniadau cadarnhaol gwelon nhw wrth ddechrau clwb therapi Lego yn eu hysgol, megis datblygiad sylweddol o sgiliau gwrando, cymryd tro, rhannu sylw, gwytnwch, amynedd,  dyfalbarhad, datrys problemau a hunanhyder. Yn ogystal â datblygiad sgiliau cymdeithasol, dywed Brodie a Mather (2017) ‘an increase in the development of language associated with describing Lego pieces and instructing others how to use them when building models’, sydd yn dangos bod y disgyblion nawr yn deall sut i gydweithio a chyfathrebu ar ôl cael nifer o’r sesiynau therapi Lego. Ychwanega bod yna gwelliant sylweddol yn iaith y disgyblion, yn enwedig yn hyd frawddegau’r disgyblion ar lafar, a’r strwythur gramadegol o frawddegau a ddefnyddir.
Yn yr un modd, dywed Dr Gina Gomez de la Cuesta o brifysgol Cambridge, bod Lego yn ddyfais dda i blant awtistig can ei bod yn gyfarwydd i’r disgyblion yn barod. Ychwanega Dr Gina Gomez de la Cuesta bod “children can achieve something, because they are good at Lego building, and that is a good motivation to learn and interact with others” (Autism Research Trust, dim dyddiad). Pwysleisir Dr Gina Gomez de la Cuesta effeithlonrwydd therapi Lego i blant awtistig wrth ddweud “this therapy is slightly different to other approaches to teaching social skills, because the children learn in the moment, whilst they are having fun builiding Lego together. It is enjoyable, flexible, and low anxiety for the children” (Austism Trust Research, dim dyddiad). Ond, ar y llaw arall, noda Dr Gina Gomez de la Cuesta fod yna brinder amser ac adnoddau er mwyn cynnal y sesiynau therapi Lego yma’n bobman.
Nodir Brodie a Mather (2017), er oedd yna lawer o lesteiriant a dymchwelyd wrth ddechrau sesiynau therapi Lego, roedd hyn oherwydd roedd llawer o ofyn ar y disgyblion i gyfathrebu er mwyn rhannu cyfarwyddiadau, ac roedd yna bwyslais mawr ar weithio fel grŵp. Fodd bynnag, llwyddodd y disgyblion i ddatblygu systemau eu hun er mwyn gallu datrys problemau, ag oedd yn canolbwyntio ar gymryd tro yn benodol. Pwysleisir datblygiad sgiliau cymdeithasol y disgyblion wrth i’r ddau nodi ‘the children in both key stages began to spontaneously greet each other on arrival and showed a greater awareness of social expectations’. Yr un mor bwysig yw nodi bod newid yn ymddygiad y disgyblion wrth iddynt dangos dealltwriaeth o deimladau'r plant eraill ac yn calonogi ei gilydd.
Er roedd llawer o ganlyniadau cadarnhaol yn astudiaeth Brodie a Mather, mae llawer o destunau yn dweud mai angen mwy o ymchwil ar yr ymyrraeth gan ei bod yn ymyrraeth sydd wedi cael ei ddatblygu’n ddiweddar.
Ar ôl cynnal wythnosau o’r sesiynau therapi Lego gyda’r disgybl, byddaf yn adolygu’r tabl cynnydd roedd yn cael ei gwblhau wrth i’r sesiynau cymryd lle. Byddaf yn edrych i weld cynnydd i ddisgybl er mwyn adnabod y camau nesaf iddo. Os nad ydy’r disgybl wedi gwneud cynnydd sylweddol yn ystod y sesiynau, byddaf yn ail-ymweld a’r ymyrraeth a ddewiswyd i weld os oes angen mwy o amser ar yr ymyrraeth i weld cynnydd, neu efallai awgrymu ymyrraeth wahanol i’r disgybl.
Os mae’r disgyblion yn y grŵp penodol o’r sesiynau yn dangos cynnydd yn eu sgiliau cymdeithasol, y cam nesaf i’r ysgol fyddai defnyddio’r ymyrraeth i fwy o ddisgyblion sydd ei angen. Er gall hyn fod yn fwy costus i’r ysgol, er mwyn trefnu hyfforddiant i fwy o staff, a phrynu mwy o adnoddau, gall yr ysgol trefnu digwyddiadau i godi arian er mwyn bod gallu cynnal mwy o sesiynau i fwy o ddisgyblion, a bydd hwn yn cynnwys y rhieni a’r gymdeithas, sydd yn elfen o’r Cwricwlwm newydd i Gymru, gan gyfeirio yn benodol at y diben ‘dinasyddion egwyddorol, gwybodus, sy’n barod i fod yn ddinasyddion Cymru a’r byd’ (Llywodraeth Cymru, 2015)

